אברהם ברתנא

אברהם ברתנא (גם: בר-תנא; 11 בינואר 1902, ג' בשבט ה'תרס"ב – 16 בנובמבר 1966, ג' בכסלו ה'תשכ"ז) היה מחנך עברי, מנהלה של הגימנסיה העברית רחביה וסמנכ"ל משרד החינוך.

ביוגרפיה
נולד בביאליסטוק לשרה דבורה ותנחום אש-רובינשטיין (בהמשך עברת את שמו לבר תנא – בן ר תנחום אש). למד בבתי ספר ממשלתיים תוך שהוא משלים את לימודי המסורת בחדר מתוקן. לאחר סיום התיכון המשיך לבית המדרש לרבנים בברסלאו ולאוניברסיטאות ברסלאו ובזל. לאחר סיום לימודיו, לימד בוילנה וגימנסיה העברית בוירבלן, שם הושפע משיטתו החינוכית של יעקב רובינסון.אליעזר ירושלמי, "וירבאלן והגמנסיה שלה", בתוך: נתן גורן ואחרים (עורכים): יהדות ליטא כרך ב', עמ' 149 (גרסה מקוונת בארכיון האינטרנט)

בשנת 1927 עלה לארץ ישראל ועוד באותה שנה החל ללמד בגימנסיה רחביה. במהלך שנת 1928 נשא לאישה את רות הילנברג, שסיימה באותה שנה את לימודי האחיות במכללת הדסה ועתידה להיות מנהלת מרפאות החוץ של בית החולים הדסה; הזוג התגורר ברחוב עזה בירושלים.פנקס כתבות של תושבי רחביה, יולי 1937, עמ' 21, באתר Geneology Indexer; Telphone Directory, Israel 1965, pg. 31, באתר הנ"ל בשנת 1935, עקב חוליו של יוסף מוהליבר, מונה ברתנא לכהן כסגן מנהל הגימנסיה. לאחר פטירתו של מוהליבר בשנת 1943, מונה ברתנא למנהל בית הספר.נירית רייכל, "החינוך החברתי כגורם מגשר בין פערים אידאולוגיים בעיצוב דיוקן הבוגר הרצוי : סיפורן של הגימנסיות העבריות הראשונות (1906-1948)", דור לדור - קבצים לחקר ולתיעוד תולדות החינוך היהודי בישראל ובתפוצות כד, תשס"ד, עמ' 114, הע' 75 בהשפעתו של ברתנא, הוגברה מעורבותו של צוות הגימנסיה בפעיליות הצופים של תלמידיהם, ובתקופה זו נוסד שבט מצדה.רייכל, החינוך החברתי, עמ 116

היה חבר בהגנה ובמשמר העם.

בשנת 1954 פרש מניהול הגימנסיה והתמנה כסמנכ"ל משרד החינוך. היה אחראי על הכשרת מורים בישראל ותחת הנהלתו התפתח במיוחד מוסד ההשתלמויותImmanuel Yafeh, "A New Look" at the Continuing Education (or In-Service Training) of Educational Workers, pg. 4 כן כיהן כיו"ר הוועדה הבינמשרדית לקשרי ספורט בינלאומיים.תיק הוועדה באתר ארכיון המדינה בראשית שנות ה-60 עמד בראש ועדה לענייני הוראת השואה, וקרא ללמד את הנושא לא רק בסמיכות ליום השואה.

נכדתו היא האמנית יעל ברתנא.

ברתנא נפטר בג' בכסלו תשכ"ז ונטמן למחרת בהר המנוחות. על שמו נקרא אגף במכון וינגייט.

 קישורים חיצוניים 




 הערות שוליים 

קטגוריה:מנהלי בתי ספר ישראלים
קטגוריה:מנהלי גימנסיה רחביה
קטגוריה:אנשי חינוך שוחרי השפה העברית ביישוב
קטגוריה:עובדי משרד החינוך, התרבות והספורט
קטגוריה:יהודים הקבורים בהר המנוחות
קטגוריה:ישראלים ילידי פולין
קטגוריה:אנשי העלייה הרביעית
קטגוריה:ישראלים שנולדו ב-1902
קטגוריה:ישראלים שנפטרו ב-1966